Հասարակությունը երկփեղկելու ու քննադատողներին վատ աչքով նայելու մասին օրերս վարչապետ Նիկոլ Փաշինյանի հետ հանդիպման ժամանակ խոսել էր անգամ ռուսաստանաբնակ հայտնի գործարար Վարդան Թովմասյանը: Վարչապետը գործարարին խոստացել է, թե անպայման կզբաղվի խնդրով ու կքանդի ստեղծված այդ անջրպետը: Հիշեցնենք սակայն, որ նմանատիպ մի խոստում Փաշինյանը տվել էր նաև խնդրի մասին բարձրաձայնած լրագրողներին, բայց փաստն այն է, որ մարդիկ շարունակում են անխնա կերպով պիտակավորել միմյանց ու որոշել՝ ով է հայենասեր, ով՝ ազգադավ: